[image: ]

www.daf-yomi.com
afchunk.xhtml
זבחים לט ע"ב



טקסט הדף מנוקד



כַּאֲשֶׁר עָשָׂה לְפַר זֶה פַּר כֹּהֵן מָשִׁיחַ הַחַטָּאת אֵלּוּ שְׂעִירֵי עֲבוֹדָה זָרָה יָכוֹל שֶׁאֲנִי מְרַבֶּה אַף שְׂעִירֵי הָרְגָלִים וּשְׂעִירֵי רָאשֵׁי חֳדָשִׁים תַּלְמוּד לוֹמַר לוֹ


וּמָה רָאִיתָ לְרַבּוֹת אֶת אֵלּוּ וּלְהוֹצִיא אֶת אֵלּוּ אַחַר שֶׁרִיבָּה הַכָּתוּב וּמִיעֵט מְרַבֶּה אֲנִי אֶת אֵלּוּ שֶׁמְּכַפְּרִין עַל עֲבֵירַת מִצְוָה יְדוּעָה וּמוֹצִיא אֲנִי אֵלּוּ שֶׁאֵין מְכַפְּרִין עַל עֲבֵירַת מִצְוָה יְדוּעָה


וְכִפֶּר אַף עַל פִּי שֶׁלֹּא סָמַךְ וְנִסְלַח אַף עַל פִּי שֶׁלֹּא נָתַן שִׁירַיִם


וּמָה רָאִיתָ לִפְסוֹל בְּהַזָּאוֹת וּלְהַכְשִׁיר בִּסְמִיכָה וְשִׁירַיִם


אָמַרְתָּ פּוֹסֵל [אֲנִי] בְּהַזָּאוֹת שֶׁמְּעַכְּבוֹת בְּכׇל מָקוֹם וּמַכְשִׁיר אֲנִי בִּסְמִיכָה וְשִׁירַיִם שֶׁאֵין מְעַכְּבוֹת בְּכׇל מָקוֹם




רש"י



 כאשר עשה (לדם) לפר. לאו כאשר עשה קדריש שהרי כבר סירסו ודרשו אלא לפר קדריש: זה פר כהן משיח. האמור בפרשה העליונה ולא נכפל לכך חזר והקישן יחד שלימד עיכוב חיסור מתנותיו מזה: אלו שעירי עבודת כוכבים. להביאן בדין פר העלם דבר ליטעון הזיה על הפרוכת ועל מזבח הזהב ולישרף חוץ לשלש מחנות לפי שבמקומו לא נתפרשו הלכותיו בפרשת שלח לך: יכול שאני מרבה שעירי הרגלים וראשי חדשים. להיות פנימים ונשרפין: ת''ל כן יעשה לו. לזה ולא לאחר: מרבה אני שעירי עבודת כוכבים. לתורת פר העלם דבר: שמכפרין על עבירת מצוה ידועה. כמותו ששניהם באין על חטא הידוע ומוציא אני של רגלים שלא יהיו שוין לו שהרי אין דומין לו בכפרתו שאלו באין על טומאת מקדש וקדשיו שאין בה ידיעה לא בתחלה ולא בסוף שנטמא ונכנס למקדש ואינו מכיר ולא הודע לו לא טומאתו ולא כניסתו כדאמרינן בשבועות (דף ב.): וכפר. וכפר מכל מקום: אע''פ שלא סמכו. עליו זקנים: ונסלח אע''פ שלא נתן שירים. ליסוד מזבח החיצון דלא תימא הואיל וכתיבא בה בהדיא כפילה דועשה כאשר עשה נמי עלייהו קאי הילכך מעטינהו קרא: שמעכבות בכל מקום. כדמפרש לקמיה בפרה ובנגעים: סמיכה לא מעכבת בעלמא. כדאמרינן בפרק קמא וסמך ונרצה וכי סמיכה מכפרת וכו': שפיכת שירים לא מעכבא. בחטאת החיצונה לדברי הכל: 

תוספות



 הימנו והא ליכא למימר דלהכי הדר ואקשינהו להא מילתא דהא קרא כפרה כתיב ביה וכפר עליהם ואימורין לא מעכבי כפרה משמע לפי' דאי הוה מצינו לאוקומי לעבודת דם לא הוה מוקמינא ליה לכפול בהזאות וקשה לר' שמעון בסמוך קמיבעי למימר דאיצטריך כן יעשה למתן ארבע (אפ''ה מצי נמי לכפול בהזאה דועשה לכפול כל מה דאמר בענין אתא) דלא כתב מתן ד' בהעלם דבר ומקרנות דכהן משיח למד ואם כן אימא איצטריך ועשה כאשר עשה למתן ד' וא''כ מנא ליה לכפול בהזאות לכך נראה דועשה לכפול לכל מה שאמור בענין אתיא וא''ת א''כ מצי נמי קאי אמתן ד' לכפול בהזאות דועשה לכפול כל מה דאמר בענין אתיא וי''ל דועשה לא משמע להוסיף בפר העלם שתי מתנות הכתובות בכהן משיח דאין ניכר שיהא חסר שום הזאה אלא הנך שתים דפר העלם היינו אותן שתים דמשיח וקשה דילמא ועשה כאשר עשה אתי לאת בדם וטבילה דלא כתיב בפר העלם וכתיב בפר כהן לפירוש רש''י ולא לכפול בהזאות י''ל דאת בדם וטבילה אין זה חסרון עבודה אלא תיקון עבודה ולא שייך בהו ועשה כאשר עשה. ברו''ך: לפר זה פר יום הכפורים. לקמן אמר לא נצרכא אלא לאת בדם וטבילה אבל לעכב לא איצטריך דחוקה כתיבא ביה וגם וכלה וכפר דרשינן מיניה אם כלה כפר ותימה ולמה ליה ועשה לכפול בהזאות תיפוק לי מדאיתקש לפר יום הכפורים ועוד קשה דלרבי יהודה דריש לקמן וכלה מכפר אם כלה כיפר ואם לא כלה לא כיפר לומר דמתנות יום הכפורים מעכבות תיפוק לי מהיקישא דפר העלם דבר ומיהו לההוא לישנא דאמר בפרק איזהו מקומן (לקמן דף נב:) ופרק הוציאו לו (יומא דף ס:) דלרבי יהודה שירים מעכבים ניחא אבל להאי דאמר משמעות דורשין איכא בינייהו ושירים לא מעכבי לרבי יהודה קשה דלעכב בהזאות לא צריך וכלה מכפר דמפר העלם נפקא ויש לומר דאיצטריך וכלה לשבע הזאות שעל טהרו דליתנהו בפר העלם (תוספות עד ושעירי ראשי חדשים) ואם תאמר היא גופה נילף בפר העלם דבר בהיקישא וכ''ת דפר יום הכפורים הוא דאיתקש לפר העלם דבר ולא פר העלם לפר יום הכפורים הא ליתא דהא ילפינן יותרת ושתי הכליות בפר העלם מפר כהן משיח דאתו מייתורא דהאי קרא וכן לר''ש בסמוך ילפינן ארבע מתנות בהעלם מכהן משיח הכי נמי נילף עיכובא בהעלם מפר יום הכפורים הילכך נראה לי ועשה דאתי לעיכובא ללמד בכהן משיח ושעירי עבודת כוכבים דכתיבי בהאי קרא מייתורא לומר דמתנותיהם מעכבי דקרבנות דאתי מריבויא דהאי קרא לא ילפינן זה מזה אבל לפירוש רש''י דלקמן אינו יכול להיות תירוץ זה דפירש את בדם לא כתב בהעלם כי אם בכהן משיח וילפינן יום הכפורים ממשיח וכיון דקרבנות דאתו מריבויא גמרינן מהדדי אם כן לישתוק מועשה וניגמר עיכובא מכולהו מפר יום הכפורים מיהו פרש''י אין נראה לר''ת כדמפרש לקמן. ברו''ך. ועוד נ''ל דודאי פר העלם לא ילפינן עיכובא מפר יום הכפורים שהרי אותן פרשיות רחוקות זו מזו אבל פר העלם מפר כהן משיח ילפינן שפיר ליותרת ולשתי הכליות למתן ארבע שסמוכות הפרשיות זו אצל זו. ברוך. לפירוש זה ניחא דלהכי לא ילפינן שבע על טהרו מפר יום הכפורים לפי שהפרשיות רחוקות זו מזו אבל להכי מהני לפר דמיותר למידרש יום הכפורים דילפינן ביה דינין של העלם ולפירוש רש''י נמי דילפינן פר העלם שפיר מפר כהן משיח הא דלא ילפינן שבע דעל טהרו ושמונה דעל הפרכת בפר העלם מפר יום הכפורים היינו טעמא כיון דכתיב ביה והזה שבע על הפרכת וגם ונתן על קרנות אם הוספת לא נתקיים הפסוק ונראה הפסוק שקר אבל ארבע דילפינן בקרנות ממשיח משום דקרנות משמע שפיר טובא לכל הקרנות אחת דהיינו ארבע ובשעירי עבודת כוכבים דיליף משל העלם ויהבינן שבע דעל הפרכת מהיקשא וכן שעירי הרגלים אי לאו מיעוטא משום דלא נכתב בהו כלל עבודת דם אלא כתובין סתם וא''כ אין זה סתירת פסוק ובאימורין דכתיב כל חלבו ואנן מוסיפין יותרת ושתי כליות משום דליכא שום הקטרה בלא יותרת ושתי הכליות. ברו''ך: ושעירי ראשי חדשים. ואם תאמר והיאך יכול לרבותו והלא חטאת דראש חדש נאכל היה כדכתיב דרש דרש משה והנה שורף ויש לומר שעל זה הוא בא לדקדק דנידרוש משה מהכא שיהא בשריפה כפנימים: וכפר אע''פ שלא סמך. אע''ג דלא מעכבא בעלמא הוה אמינא דמעכבא הכא כדפי' בקונטרס משום דועשה כאשר עשה עלייהו קאי ומיהו להקטרת אימורים לא איצטריך דלא מעכבי בשום מקום דאחר שהוכשר יחזור ויפסל ולא דמי לסמיכה דהויא קודם עבודת הדם ושיריים נמי עבודת הדם נינהו ומעכבי לכמה תנאי: ונסלח אע''פ שלא נתן שירים. וא''ת תיפוק לי מהא דדרשינן בפרק איזהו מקומן (לקמן דף נב:) בפר כהן משיח ואת כל הדם ישפך נתקו הכתוב ועשאו שירי מצוה לומר שירים אין מעכבין וה''נ נדרוש ישפך דפר העלם ויש לומר דהני מילי בפר כהן משיח כדפרישית לקמן בקונטרס דדריש מדשינה בהילוך לשונו שבכל העבודות של כהן משיח כתיב ולקח והזה ונתן וכאן לא כתיב ושפך את דמו (על) [אל] יסוד אלא בסתם ישפך שינה במשמעו לנתקן אבל הכא בפר העלם לא שינה הכתוב דהא כתב נמי יתן להכי איצטריך ונסלח מדאיתקש פר כהן משיח לפר העלם לא מצי למילף התם דלא מעכבי כיון דשינה עליו הכתוב כדקאמרת התם ק''ו לפר כהן משיח מעתה יכול יעכבנו דמאי דכתב בגופיה הוי כאילו שנה לעכב כיון דאפילו לא הוה כתב אתי מק''ו וקשיא לי דונסלח בפר העלם למה לי נילף מכהן משיח דשירים לא מעכבי וכי תימא לא ילפינן קולות הא ילפינן קולות בסמוך אמין דלא חייץ. ברו''ך: ומכשיר אני בסמיכה ושירים שאין מעכבין בכל מקום. דלכל הפחות חטאות החיצונות מודו כולי עלמא דשירים לא מעכבי אבל להזאות לא אשכחן בשום מקום שלא יעכבו ולפירוש רבינו תם דאיכא תנא דאמר שירים החיצונים מעכבי קשה לההוא תנא מנא לן לפסול בהזאות ולהכשיר בשירים ושמא לא דריש ונסלח תדע דלמאן דאמר נמי שירים הפנימים מעכבי על כרחין בכל פנימים קאמר מדקאמר מחלוקת בשירים הפנימים אבל בשירים החיצונים כו' ולא קאמר מחלוקת בשירים דיוה''כ אבל בשאר פנימים לא מעכבי: 

רש"ש

רש"י ד"ה שמכפרים על עבירת מצוה ידועה. כמותו ששניהן כו'. כצ"ל:





הגהות יעב"ץ

גמ' אמרת פוסל אני בהזאות כצ"ל:


רש"י ד"ה אלו וכו' לפי שבמקומן לא נתפרשו הלכותיהן וכו' כצ"ל:





גליון הש"ס - רבי עקיבא איגר

תוס' ד"ה לפר וכו' ומיהו פירש"י אין נראה לר"ת. עיין לקמן דף מז ע"ב תוס' ד"ה אלו ואלו:





צאן קדשים

רש"י ד״ה יכול שאני כו׳ להיות בפנימי ונשרפים הס״ד וכצ״ל:


ד״ה ת״ל כו׳ לזה מרבה ולא לאחר הס״ד וכצ״ל:


ד״ה מרבה אני כו׳ כדאמרינן בשבועות הס"ד:


ד״ה וכפר וכפר מ״מ אף ע״פ כו׳ הד״א:


ד״ה ונסלח כו׳ בהדיא וכפילא דועשה כו׳ כצ״ל:


תוס׳ ד״ה לפר זה כו׳. ועוד קשה דלר״י דדריש לקמן כו׳ כצ״ל. פי׳ דלמאן דדריש מחוקה לא קשיא ל״ל תיפוק ליה מהיקישא דפר העלם דבר כיון דס״ל דחוקה קאי אף על דברים שנעשים בבגדי לבן בחוץ דהיינו הגרלה ווידוי דמעכבים וזה לא נוכל לילף מפר העלם דבר מ״ה איצטרך חוקה אבל לר״י דס״ל דדברים שנעשים בבגדי לבן בחוץ לא מעכבים ויליף מוכלה מכפר דמתנות מעכבים הקשו שפיר ת״ל מהקישא:


בא״ד דלר״י שיריים מעכבין ניחא כו׳. פי׳ דאי לאו וכלה ה״א דונסלח דכתיב גבי פר העלם דבר אתי למעוטי אף ע״פ שלא נתן שירים כדדריש הכא וכל שירים הפנימים אינם מעכבים אפי׳ דיה״כ מ״ה איצטרך וכלה לאשמעינן דשירים הפנימיים מעכבים ולא דרשינן ונסלח כמו שכתבו תוספת לקמן בד״ה ומכשיר כו׳:


בא״ד וי״ל דאיצטרך כו׳. פי׳ ובזה מתורץ נמי קושיא ראשונה כיון דאיתא בפר יוה״כ מאי דליתנהו בפר העלם דבר ע״כ פר יוה״כ איתקש לפר העלם


דבר ולא פר העלם דבר לפר יוה״כ ואי לאו ועשה ה״א לענין עכובא נמי לא איתקש פר העלם דבר לפר יוה״כ מ״ה איצטרך ועשה:


בא״ד העלם דבר תוספת עד ושעירי ר״ח וא״ת כו׳ כצ״ל. פי׳ דמכאן עד ושעירי ר״ח הוא תוספת אחרים והשתא הקשו למה באמת לא ילפינן מהיקשא דפר יוה״כ לכולהו מלתא אף לז׳ הזאות שעל טהרו:


בא״ד דאיתקש לפר העלם כו׳ כצ״ל:


בא״ד מריבוי דהאי קרא לא ילפינן כו׳ כצ״ל. פי׳ ולא תימא ועשה ל״ל ולילף כל הקרבנות דאתי מריבוי דהאי קרא וגם פר העלם דבר מפר יוה״כ מ״ה כתבו דקרבנות דאתי מריבויי לא ילפינן זה מזה:


בא"ד וניגמר עיכובא בכולהו מפר כו' כצ״ל:


בא״ד ולשתי הכליות ולמתן כו' כצ״ל:


בא״ד ולפירוש זה כו' כצ״ל:


בא״ד משל העלם וילפינן שבע כו' כצ״ל:


ד״ה ושעירי ר״ח כו' בשריפה כפנימיים הס״ד וכצ״ל:


ד״ה ונסלח כו׳ ושפך דמו אל יסוד כו' כצ״ל:


בא״ד איצטרך ונסלח ומדאיתקש פר כו' כצ״ל:


בא״ד אמין דלא חייץ הס״ד וכצ״ל:


ד״ה ומכשיר אני כו' דלכל הפחות חטאת החיצונות כו'. אף ע״ג דסוגיא דהכא כמ״ד אפילו שירים הפנימיים לא מעכבי כדמפרשי לקמן הכי פירושא דהך תנא דהכא דמוקי לונסלח למעוטי שירים ולא הזאות וס״ל דאתי למעוטי שיריים פנימים משום דכיון דבחטאת החיצונים כ״ע מודה דלא מעכבי מ״ה מסתברא טפי לאוקמי בשיריים ולמעט אפילו הן פנימיים:

חק נתן

תוס׳ ד״ה לפר זה פר יה״כ וכו׳ עוד קשה דלר׳ יהודה דדריש לקמן וכלה מכפר וכו׳ הא דל״ק להו נמי למאן דיליף מחקה משום דאיכא למימר דאיצטריך לדברים הנעשים בבגדי לבן בפנים ודוק:


בא״ד ומיהו לההוא לישנא וכו׳ דלר׳ יהודה שירים מעכבי ניחא וכו׳ ר״ל דאי לא הוה כתיב ביה״כ וילפי׳ מפר העלם ה״א דשיריים לא מעכבי כמו פר העלם דדרשינן ונסלח אעפ״י שלא נתן שירים לכך איצטריך וכלה מכפר לאשמעינן דשירים נמי מעכבי אבל קשה שהרי כתבו לקמן ד״ה ומכשיר אני בסמיכה ושירים דלמ״ד שירים הפנימיים מעכבי בכל פנימיים נמי קאמר ולא דריש ונסלח וא״כ הדרא קושיא לדוכתא דלא נכתוב עיכובא בפר יה״כ ונילף מפר העלם וי״ל דה״פ דלר׳ יהודה אי לא הוה כתיב בי״ה וילפי מפר העלם הא דדרשינן ונסלח אע״פ שלא נתן שירים והא דבכל הפנימיים שירים לא מעכבי אפי׳ פר יה"כ אבל השתא דכתיב בפר יה״כ וילפינן נמי דשירים מעכבי ה״ה נמי בכל הפנימיים ולא דרשי׳ ונסלח ואע״ג דהאי ברייתא דריש ליה לאו אליבא דר׳ יהודה היא כדאיתא לקמן ודוק:


בא״ד וי״ל דאיצטריך וכלה לשבע הזאות שעל טהרו של מזבח וכו׳ לא תירצו בזה כי אם קושיא שנית אבל קושיא ראשונה אכתי במקומה עומדת ודוק:


בא״ד ולפי׳ זה ניחא דלהכי לא ילפינן וכו׳ דילפינן ביה דינין של העלם ולפרש״י נמי דילפינן פר יה״כ שפיר מפר כהן משיח הא דלא ילפינן שבע וכו׳ כצ״ל:


ד״ה ונסלח אע״פ שלא נתן שירים וכו׳ וקשיא לי דונסלח בפר העלם ל״ל נילף מכהן משיח דשירים לא מיעכבי וכו׳ לא ידענא מאי מקשו דהא כבר כתבו הא דלא ילפינן פר כהן משיח דשירים לא מעכבי מדאיתקש לפר העלם משום דשינה עליו לעכב כדקאמר התם ק״ו לפר כהן משיח מעתה יכול יעכבנו דמאי דכתב בגופיה הוי כאילו שנה לעכב כיון דאפי׳ לא כתב הוה אתי מק״ו וה"נ בפר העלם האי דכתב בגופיה הוי כאילו שנה עליו הכתוב לעכב כיון דאפי׳ לא כתב הוה אתי מק״ו וא"כ לא הוה מצי למילף פר העלם מדאיתקש לפר כהן משיח ולכך איצטריך ונסלח וא״כ מאי מקשו ותימא גדולה היא ואי לא מסתפינא אמינא הא דכתבו ומדאיתקש פר כהן משיח לפר העלם וכו׳ כל זה אינו מהתוס׳ אלא היה כתוב בגליון והכניסוהו המדפיסים בפנים והתוס׳ ק״ל ונסלח בפר העלם ל״ל וכו׳ וה״ה דק״ל איפכא אמאי אצטריך לשנות הכתוב בהלוך לשונו בפר כהן משיח נילף מדאיתקש לפר העלם ובא הכותב ותירץ בגליון דלא מצו למילף מדאיתקש וכו׳ אבל התוס׳ לא ניחא להו בהאי תירוצא דס״ל דההקיש הוי כאילו כתוב בתורה ולכך אע״פ דהוי כאילו שנה עליו הכתוב אפ״ה ההיקש מבטלו דההיקש כחו גדול כמו ריבוי ודוק נ"ל:


ד״ה מתן ד׳ וכו׳ תימא כיון וכו׳ אמאי תלי ר׳ טעמא דברייתא במה שמעכבות בכ״מ ר״ל דהו״ל למימר הכי אין לי אלא מתן שבע דכתיבן וכפילן מתן ד' מניין וק"ל:


בא״ד נ״ל דאחת דמעכבת בעלמא מינה לא נילף וכו׳ כצ״ל ור״ל משום דאיכא למיפרך מה לאותה א׳ דמעכבא בעלמא תאמר בהנך שתים דלא מיעכבי בעלמא וק״ל:

ברכת הזבח

חידושים


תוס׳ ד״ה לפר זה פר יוה״כ לקמן קאמר לא נצרכה אלא לאת כו׳ ושירים לא מעכבי לר״י קשה כו׳ דליתנהו בפר העלם (תוס׳) עד ושעירי ר״ח (ר״ל דכל מה שהעתיקו אח״ז עד ד״ה ושעירי ר"ח הוא תוס׳ אחרים):


עוד שם. וא״ת היא גופא נילף כו׳ בהיקשא וכ״ת דפר יו״כ כו׳ (כצ״ל) והא ליתא דהא ילפינן כו׳ (ר״ל דכוונתם להקשות דתירץ זה ליתא דהא ע״כ בהאי היקישא ילפינן העלם דבר ג"כ מאחרים:


בא״ד. ולפירש״י נמי ילפינן פר העלם שפיר מפר כהן משוח הא דלא ילפינן שבע כו׳ דעל הפרכת בפר העלם מפר יוה״כ היינו טעמא כו׳ משום דקרבנות משמע כן ובשעירי עכו״ם יליף משל העלם כו׳ כצ״ל ודוק:


ד״ה ומכשיר אני בסמיכה כו׳ תדע דלמ״ד נמי שירים הפנימיים כו׳. ר״ל דע״כ גם לתנא דס״ל דשירים הפנימי׳ מעכבים בכ״מ צ״ל דלא דריש ונסלח אע״פ שלא נתן שירים דלדידהו מעכבי בפנימית בכולם ודוק:


הגהות


רש״י ד״ה זה פר כו׳ והקישן יחד שלימד כו׳ כצ"ל:


ד״ה יכול כו׳ להזיית פנימי׳ ונשרפים כצ״ל:


ד״ה ת"ל כן כו׳ ולא לאחר הס״ד:


ד״ה ונסלח כו׳ הואיל וכתיבה בה כו׳ כפילא דועשה כו׳ מעטינהו קרא הס״ד. וכצ"ל:


ד״ה שמעכבות כו׳ סמיכה מכפרת כו׳ הס״ד:


ד״ה שפיכת שירים כו׳ לד״ה הס״ד:


באדיבות פנינים - הספרייה החופשית pninim.org | לתנאי הרישיון, הקדשות ומידע נוסף





פנים מאירות

ד״ה לכפר זה פר י"כ לקמן אמר כו׳ וע״כ הא דמקשי התוס׳ דלישתיק מן ועשה לכפול בהזאות ע״כ מקשי דלישתוק נמי מוכפר ונסלח דאל״כ אין כאן קושיא כיון דלא נכתב עיכובא א"כ ע״כ הייתי מוקי וכפר ונסלח דהזאות לא מעכבי דלא נילף מפר י"כ דלשירים לא צריך קרא דפשיטא דאינן מעכבי אלא ע״כ דקושייתם דלישתוק אף מוכפר ונסלח ונילף עיכובא בהזאה מפר י"כ וזה פשוט:


בא"ד ולהאי לישנא דלר"י שיריים מעכבי ניחא קשה לי להבין דבריהם הא כתבו התוספות ד"ה ומכשיר אני בסמיכה דלר״י בכל הפנימים מעכבים וכן כתבו התוספות בדף מ׳ ד"ה אביי אמר דר"י לית ליה הך דרשה ונסלח אע״פ שלא נתן שיריים וא"כ שיריים מעכבי א"כ הדרה קושיא לדוכתה לישתוק או בפר י"כ או בפר העלם דבר לכן נראה לי לישב ע"כ אף דלית ליה לר״י דרשא ונסלח אלא דרשא דוכפר ללמוד על סמיכה דלא מעכבא וטעמא י"ל כדאמרינן לעיל והא מבעיא ליה לגופיה אמר רבא בר אידי אסברא לי אמר קרא וכפר ונסלח זו היא כפרה זו היא סליחה והוא בדף ל"ח ע"א א״כ י"ל סברא זו אית ליה לר"י ואינו אלא חד יתור ויליף מיניה סמיכה דלא מעכבא ועם כל זה ע״כ לא יוכל למילף דשיריים מעכבי משום דכפילן דא״כ מאי פליגי בכלה וכפר דר״ע סבר שיריים לא מעכבי ור"י סבר שיריים מעכבי ליפלגו הכא וממילא ידעינן דלמ"ד דסבר הכא שיריים מעכבי דלית ליה דרוש ונסלח א"כ בי"כ נמי שיריים מעכבי דהא איתקיש להדדי ואף די"ל דאשמועינן רבותא בפלוגתא זו דאף למ"ד אין מעכבים סבר דבי"כ נמי אינן מעכבים דוכלה וכפר לא קאי על עבודה זו מ"מ נראה דלא יוכל לילף עיכובא לשיריים בפר העלם דבר מדכפילין וכתיבין משום דאיכא למימר מידי דהוי אסמיכה אע"ג דכפילה וכתיבה לא מעכבי שיריים נמי לא מעכבי אבל השתא דכתיב גבי י"כ וכלה וכפר דשיריים מעכבי א"כ ילפינן פר העלם דבר מי"כ דשיריים מעכבי וי"כ ילפינן מהעלם דבר דסמיכה לא מעכבי דיותר מסתברא דשיריים דמעכבי מסמיכה וזה פשוט והשתא שפיר תירצו התוספות דלר"י שיריים מעכבי מוכלה וכפר ניחא ומתורצים שני קושיות התוספות דאי לא נכתב בפר העלם עיכובא הייתי מוקי וכלה וכפר על הזאות דס"ל מדכסדרן לא מעכבי הזאות נמי לא מעכבי ולכך איצטרך הכא עיכובא וע״כ וכלה וכפר מיותר ואתי אף על שיריים דמעכבי וילפינן כל הפנימים מי״כ ואי לא נכתב עיכובא בי"כ והייתי יליף מהעלם דבר הייתי אומר דשירים לא מעכבי דכשם דסמיכה כפילה וכתיבה ולא מעכבי הייתי ממעט שיריים ולכך איצטרך תרווייהו כל זה נראה לי ברור ואמת לפי׳ התוס׳ דפירשו דר״י לית ליה הך דרשה דונסלח ודוק:


בא"ד וי"ל דאיצטרך וכלה כו׳ דליתנהו בהעלם ובזה מיושב קושיא ראשונה דאי לא נכתב בהעלם עיכובא הייתי יליף עיכובא אפילו בז׳ על טהרו אבל השתא מדאיצטרך הכא עיכובא ש״מ דלא ילפינן בהעלם ז׳ על טהרו ועל זה מקשים התוספות וא״ת היא גופיה נילף ר״ל עכ״פ נילף ז׳ על טהרו בהעלם למצוה ונהי דלעיכובא אי אפשר ללמוד מדאיצטרך הכא עיכובא אבל למצוה שפיר נילף בהעלם מי"כ אלא ע"כ דאית לנו איזה לימוד שאין צריך ליתן ז׳ על טהרו בהעלם אפילו למצוה א״כ הדרה קושיא ראשונה לדוכתה לישתוק הכא מעיכובא ונילף מי"כ ועל זה רצו לתרץ וכ"ת דפר י"כ הוא דאיתקש כו׳ ודוחים זה וע״כ שפיר נקטו בלשונם ה״נ נילף עיכובא בהעלם מפר י"כ דהדרה קושיא ראשונה לדוכתה אך יש לדקדק דהא איצטרך הכא בהעלם עיכובא משום שעירי ע"ז דלא להוי למד מן הלמד דהא אף לפי׳ רש"י מישבים התוספות בדף מ׳ ד״ה לא נצרכה דאיתקש פר ראשון לפר שני ואיתקיש פר י"כ לפר משיח מ"מ פירשו דשעירי ע״ז לא איתקיש אפילו למשיח ופשיטא דלא איתקיש לפר י״כ א״כ איצטרך הכא עיכובא בהעלם דלא להוי שעירי ע"ז למד מן הלמד ואפשר שתירוץ זה תירצו באמת התוספות כשתדקדק בלשונם וכתבו דקרבנות דאתי מרבוי דהאי קרא לא ילפינן זה מזה וכיון דלא ילפינן שעירי ע"ז מי"כ א"כ איצטרך הכא לעיכובא דלא להוי למד מן הלמד אך אי לתירוץ זה נתכוונו א"כ מאי כתבו מיהו לפי׳ רש״י דלקמן אינו יכול להיות תירוץ זה הא אפילו לפי׳ רש"י י״ל דשעירי ע"ז לא איתקיש א"כ איצטרך בשביל שעירי ע"ז ועוד דהקשו התוס' בסוף ד"ה ונסלח וז"ל וקשי׳ לי דונסלח בפר העלם למה לי נילף ממשיח דשריים לא מעכבי ומאי קשי' להו דילמא איצטרך בהעלם דשריים אינם מעכבי ללמוד ממנו שעירי ע"ז דלא להוי למד מן הלמד ואפשר לומר דשריים אינם מעכבים בשעירי ע״ז אין צריך ללמוד דמהי תיתי לומר דמעכבי ודוק:


ד״ה ונסלח כו׳ וקשיא לי דונסלח דפר כו' עיין מה שכתבתי ישוב נכון על קושיא זו בפרק איזהו מקומן דף נ"ב ע"ב גמרא ע"ש:

